section_heading: Životopis
paragraph_text: Luc Ferrari rodio se u Parizu 9. veljače 1929. godine. Od rane dobi bavio se glazbom. Sviranju klavira podučavao ga je Alfred Cortot, učitelj glazbene analize bio mu je Olivier Messiaen, a skladanju ga je podučio Arthur Honegger. Njegova prva djela bila su slobodnog atonaliteta. Zbog tuberkuloze u mladosti bio je prisiljen prekinuti pijanističku karijeru. Od tada se uglavnom koncentrirao na skladanje. Tijekom bolovanja počeo se služiti radioprijamnikom i preko njega upoznao se s pionirima poput Schönberga, Berga i Weberna.